Миодраг Којадиновиќ

Миодраг Којадиновиќ (роден 1961 година во Неготин) е српско - канадски поет, лингвист, раскажувач, преведувач и теоретичар за родот и сексуалноста.
1 Образование
Студирал и истражувал лингвистика, книжевна теорија, родови студии, секс и сексуалност и антропологија во Србија, Канада, Холандија, Унгарија и Норвешка. Од 2005 година предава во јужна Кина, каде што е познат и по кинеската варијанта на неговото име - 妙讜 (традиционално писмо), т.е. 妙谠 (поедноставено мандаринско писмо, изговор: Миаоданг, што значи: ''Благороден советник''), прво на Универзитетот Гуангси (广西大学;) во Наннинг, главен град на автономниот регион Гуангши-Џуанг, кратко на римокатоличкиот Епархиски колеџ „Свети Јосиф“ во Макао, а од 2012 во Гуангџоу (во покраината Гуангдонг), отпрво на Универзитетот Сун Јат-сен и од 2013 година на Универзитетот Гуангџоу.
Пред да се посвети на истражување и предавање, бил преведувач за неколку амбасади, пишувал колумни и литературна, театарска и филмска критика во Канада и САД, а неколкумина месеци бил и еден од водителите на неделната радио емисија на англиски јазик во Амстердам.
2 Литературно дело
Пишува на англиски, српски, холандски и француски јазик и преведува на овие јазици. Објавил збирка раскази за (не)разбирањето меѓу Кина и остатокот од светот во малку повеќе од еден век од Боксерската буна до 2010-тите'', „Under Thunderous Skies: Eight Tales of China Meeting Non-China“'' (Хонг Конг 2015), наградуваната збирка раскази ''„Érotiques Suprèmes“'' (Соединети Држави 2015), ја уредувал ''„Читанка на студии за истиот пол“'' (Србија 2001), ко-уредник е на ''„Neverending Tales“'' (САД 2013) и превел неколку книги, вклучувајќи ја и римувана поезија од англиски на српски јазик.
Објавувал поединечни текстови или групи песни во Соединетите Американски Држави, Србија (на српски и унгарски), Канада, Индија, Русија, Холандија (на холандски, фризиски и англиски), Шкотска, Словенија, Шпанија, Црна Гора, Израел, Англија, Кина, Австралија, Австрија, Германија, Макао, Хрватска ...
Беше гостин на писателски резиденции во Макао (2012 година когаш победи на тријазичен натпревар за кратки раскази за градот-автономниот регион), двете организирани од здружението : во Сплит на 2010 година и Софија 2017 година, каде што одржа предавање, меѓу другото, за неговите прадедо и прабаба од Прилеп (прадедо му двапати одеше во САД, а информациите се потврдени на Ellis Island Archive), а во 2023 година во Нанџјинг, градот на литература на УНЕСКО.
3 Визуелни уметности
Живот му меѓу земјите и културите е тема на краткиот документарен филм „Double Exit“, со кој режисерката Ким Мајер магистрирала на Утрехтската школа за медиумски уметности, а кој бил прикажан како дел од омнибус за светските мигранти на Меѓународниот фестивал на документарен филм (IDFA) во Амстердам на 1996 година, како и на фестивали во Будимпешта и Белград. Се појавува и во неколку други кратки документарци за меѓукултурна комуникација (снимени во Канада, Турција и Латвија) и во камео улога во две епизоди од комерцијални северноамерикански ТВ серии.
Неговите фотографии биле изложени во Соединетите Американски Држави, Србија, Хрватска и Кина, како и објавени во журнали и онлајн.
4 Избрани дела
* Aвтор
******** , Utrecht University
** , University of Amsterdam
* Соработник
*********************** Преводувач
****** ]
5 Наводи
*